recursal/SuperWikiNEXT-32B huggingface dataset:
**Ojibway-jääjärvi** (engl. *Glacial Lake Ojibway*) oli mannerjäätikön patoama järvi Kanadassa viime jääkauden vetäytymisvaiheessa, nykyisten Suurten järvien pohjoispuolella Ontariossa. Se oli viimeinen suurista jääjärvistä. Se oli yhteydessä Agassiz-jääjärveen. Se tyhjeni 8 200 vuotta sitten pohjoiseen Hudsoninlahteen, jolloin Hudsoninlahden yllä ollut jääkenttä jakautui luoteiseen Keewatinin ja koilliseen Quebec-Labradorin jäätikköön.

Ojibway-jääjärven tyhjeneminen ja Hudsoninlahden vapautuminen osin jäästä synnytti Pohjois-Kanadaan varhaisen Tyrrellinmeren. Maankuori oli silloin painunut joissain kohdin jopa 280–270 m nykyistä alemmas, ja rantaviiva oli Tyrrellinmerellä 100–250 km nykyisen Hudsoninlahden rantaviivasta sisämaahan. Tyrrellinmeri oli laajimmillaan noin 7 000 vuotta sitten ja kutistui sen jälkeen, kun maa kohosi jopa 70-120 cm sadassa vuodessa.

Lähteet
-------

1. ↑  Lajeunesse, P. St-Onge, G.: Reconstruction of Lats Outburst Flood of Glacial Lake Agassiz-Ojibway in Hudson Bay and Hudson Strait *American Geophysical Union*.  12.2007. Viitattu 4.12.2014. (englanniksi)[vanhentunut linkki]
2. ↑  Hudson Bay Shorelines *Plate C-24*.  3.2.1983. Landsat. Viitattu 4.12.2014. (englanniksi)
Ojos del SaladoChilen puoleinen huippu nähtynä Argentiinan huipulta

|  |  |
| --- | --- |
| Tyyppi | 
Kerrostulivuori |
| Sijainti | 
Argentiina ja ChileChile ja Argentiina |
| Vuoristo | 
Andit |
| Korkeus merenpinnasta | 
6 893 m |
| Prominenssi | 
3 688 mView and modify data on Wikidata  |
| Purkautunut viimeksi | 
noin vuonna 700 |
| Ensimmäinen nousu huipulle | 
Jan Alfred Szczepański, Justyn Wojsznis 1937 |

Kartta

|  |  |
| --- | --- |
| Koordinaatit | 
27° 06′ 34″ E, 68° 32′ 32″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ojos del Salado** on tulivuori Chilen ja Argentiinan rajalla Andien vuoristossa. Se sijaitsee noin 600 kilometriä pohjoiseen Aconcaguasta, joka on läntisen pallonpuoliskon korkein vuori. Ojos del Saladolla on kaksi huippua ja valtakunnanraja kulkee molempien kautta, mutta koska toiselle kiivetään yleensä Chilestä, toiselle Argentiinasta, niihin viitataan kiipeilymaan mukaan. Chilen puolella oleva huippu on noin metrin verran korkeampi.

Vuori on viimeksi purkautunut 1 000–1 500 vuotta sitten; purkaus tuotti laavavirtoja ja noin tusinan verran pieniä kraattereita. Vuonna 1993 vuoren sanotaan päästäneen tuhkaa, mutta havaintoa ei ole voitu varmistaa.

Mikäli tulivuori on purkautunut kerran 10 000 vuodessa, määritellään se aktiiviseksi. Näin ollen Ojos del Salado on korkein aktiivinen tulivuori maapallolla. Havaijin Mauna Loa on puolestaan tilavuudeltaan suurin aktiivinen tulivuori maapallolla.*lähde?*

Katso myös
----------

* Luettelo suurimmista prominensseista
* Luettelo maiden korkeimmista kohdista

Lähteet
-------

1. ↑  Nevados Ojos del Salado Smithsonian Instituutti.  Arkistoitu 5.11.2020. Viitattu 1.5.2008.

CommonsCommons
Wikimedia Commonsissa on kuvia tai muita tiedostoja aiheesta **Ojos del Salado**.
**Ajanta Oy** on Lontoossa asuvan sijoittaja Ari Salmivuoren omistama sijoitusyhtiö.

Ilkka Seppälä, 50, siirtyi Yhtyneiden Kuvalehtien toimitusjohtajan paikalta Ajannan toimitusjohtajaksi elokuussa 2007. Ajantaan on nimitetty päälakimieheksi Ville Öfversten Kemirasta ja talousjohtajaksi Micaela Raatikainen Öhman-pankkiiriliikkeestä. Ajantan edellinen toimitusjohtaja Tapio Peltomäki siirtyi Tilikeskus-Yhtiöiden enemmistöomistajaksi ja toimitusjohtajaksi.

Ajanta oli vuonna 2007 Elisan toiseksi suurin omistaja ja suuromistaja muun muassa Amer Sportsissa, Kemirassa ja Satamassa. Ajantan nettovarallisuus oli 125 miljoonaa euroa 2007. Varallisuus on saatu yrityskaupoista (mediayhtiö Jantonin ja Saunalahden myynti) ja kiinteistökaupoista. Yhtiö tekee yhteistyötä islantilaissijoittaja Thor Björgólfssonin kanssa, joka oli Elisan suurin osakkeenomistaja vuonna 2007.

Saunalahti
----------

Ajanta myi 6,1 % Saunalahden osakkeista Björgólfssonin omistamalle sijoitusyhtiö Novatorille vuonna 2005.

Amer
----

Ajanta hankki lähes 20 % Amer Sportsista mutta joutui myymään omistuksensa tappiolla vuoden 2008 alussa Novatorille.

Lähteet
-------

1. 1 2 3 4 5 6   Vainu.io *search.vainu.io*.
2. ↑  Vaaliraha kytkee useat ministerit raskaan sarjan suursijoittajiin, Jaakko Lyytinen, Helsingin Sanomat 18.5.2008
3. ↑  Ilkka Seppälä lähtee Yhtyneistä Kuvalehdistä Ajantaan Helsingin Sanomat 22.8.2007]
4. ↑  Ilkka Seppälä lähtee Yhtyneistä Kuvalehdistä Ajantaan Helsingin Sanomat 22.8.2007]
5. ↑  Election financiers, Did the ministers and others know whose money they were getting? 20.5.2008 Helsingin Sanomat
Twente-maatiaishanhi
**Kesyhanhi** tarkoittaa ihmisen kotieläimikseen kesyttämiä hanhia. Useimmat kesyhanhet polveutuvat eurooppalaisesta merihanhesta (*Anser anser*), osa puolestaan aasialaisesta joutsenhanhesta (*Anser cygnoides*). Hanhia on pidetty kotieläiminä jo 4 000 vuotta sitten Egyptissä. 

Hanhia jalostettaessa on valittu mahdollisimman suuria yksilöitä, niinpä kesyhanhi voi painaa jopa kymmenen kilogrammaa, kun taas sen kantamuoto merihanhi painaa vain noin neljä kiloa. Ero näkyy hanhien ruumiinrakenteessa: siinä missä villihanhien takapää on vaakasuora ja ohut, kesyhanhien takapäähän kertyy runsaasti rasvaa ja ne ovat tukevia ja joutuvat liikkumaan pystymmässä asennossa. Takapainoisuus myös estää kesyjä hanhia lentämästä.

Hanhia on pidetty aikojen kuluessa kotieläimenä lihan, munien ja höyhenten vuoksi. Lisäksi hanhenmaksaa valmistetaan ruoaksi. Hanhenmaksan tuotantomenetelmiä pidetään kuitenkin eettisesti julmina, sillä osaa hanhista pakkoruokitaan ennen teurastusta, jotta maksa kasvaisi suuremmaksi.

|  |  |
| --- | --- |
| Merihanhesta polveutuva kesyhanhi. | Joutsenhanhesta polveutuva kyhmyhanhi. |

Aiheesta muualla
----------------

* Kuvia tai muita tiedostoja aiheesta **Kesyhanhi** Wikimedia Commonsissa
Gregorius Toursilainen ja Salve Kilperik I:n edessä. Keskiaikaisen käsikirjoituksen kuvitusta.
**Gregorius Toursilainen** (n. 538–594) oli frankkilainen historioitsija ja Toursin piispa. Hänen pääteoksensa *Historia Francorum* käsittelee frankkien historiaa vuosina 417–591, ja on merovingien aikakauden keskeisin lähde.

Gregorius kuului huomattavaan gallialais-roomalaiseen sukuun, jonka monet jäsenet olivat piispoja. Gregorius päätti jo varhain astua kirkon palvelukseen, ja vuonna 573 hänet valittiin Toursin piispaksi, missä virassa hän pysyi kuolemaansa saakka.

Gregorius Toursilainen kirjoitti useita pyhimysten elämäkertoja, tunnetuimpana niistä Martinus Toursilaisen eli Pyhän Martin ihmeteoista kertovat neljä kirjaa.

Gregorius Toursilainen on julistettu pyhimykseksi. Hänen muistopäiväänsä vietetään 17. marraskuuta.

Lähteet
-------

* Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4.

### Viitteet

1. ↑  Castrén & Pietilä-Castrén 2000, s. 196


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |
| "Kesä ja yö"Eini |
| --- |
| Singlen "Kesä ja yö" kansikuva |
| Vuoden 2010 CD-singlen kansikuva. |
| Singlen tiedot |
|  Julkaistu | 1984 |
|  Formaatti | 7" vinyyli |
|  Tyylilaji | pop |
|  Levy-yhtiö | Fazer Finnlevy |

**"Kesä ja yö"** on Einin esittämä musiikkikappale, joka levytettiin vuonna 1984 ja julkaistiin vuonna 1985 singlenä "Kellot käy" -kappaleen kanssa. Kappaleen sävelsi Veikko Samuli ja sanoitti Raul Reiman.

Levytysaikaan kappale ei saanut suurta huomiota, mutta 2000-luvulla kappale nousi suosioon.

Kappale kuultiin Ere Kokkosen vuonna 1984 valmistuneessa elokuvassa *Uuno Turhapuro armeijan leivissä*, jossa Eini on cameoroolissa ja esittää sen ravintolakabinetissa juhliville Uuno Turhapurolle, Härski Hartikaiselle ja Sörsselssönille. Kappaleesta tehtiin myös erillinen musiikkiesitys, joka esitettiin ainakin MTV:n *Levyraati*-ohjelmassa. 

Vuoden 1984 versio julkaistiin CD-levyllä ensimmäistä kertaa vasta vuonna 2012 kokoelmalevyllä *Finnhits-kiertue 2012*. Eini uudelleenäänitti kappaleen vuonna 2002 Poptorin julkaisemalle *Hitit*-kokoelmalle. Vuonna 2005 kappaleesta julkaistiin remix-versio.

Vuonna 2019 Kuopion Palloseuran voittaessa Suomen-mestaruuden jalkapallon Veikkausliigassa kappale oli joukkueen tunnuslaulu kauden aikana. Kuopion torilla pidetyissä mestaruusjuhlissa Eini lauloi kappaleen livenä paikalle saapuneille tuhansille kuopiolaisille.

Lähteet
-------

1. ↑  Fazer finnlevy fs 189 ( 45 ) *Äänitearkisto*. Viitattu 3.3.2017. [vanhentunut linkki]
2. ↑  Kesä ja yö *Äänitearkisto*. Viitattu 3.3.2017. [vanhentunut linkki]
3. 1 2  Rantala, Juha: KASARIDISKO II: Eini: Kesä ja yöArkistoitu kopio *Mtv.fi*.  23.7.2015.  Arkistoitu 4.3.2017. Viitattu 3.3.2017.
4. ↑  Veikkausliigan mestaruus ratkaistaan jättiyleisön edessä – raikuuko Uuno-elokuvista tuttu klassikkokappale tänään Kuopion illassa? "Olen kuullut huhuja" *mtvuutiset.fi*.  19.10.2019. Viitattu 16.6.2021.
5. ↑  KuPSin mestaruusjuhlat täyttivät Kuopion torin – Petteri Forsellilta velmut videoterveiset mestariveskarille: "Et sä mun vetoja kiinni saa" *Ilta-Sanomat*.  25.10.2019. Viitattu 16.6.2021.

Aiheesta muualla
----------------

* Yle Elävä arkisto: Eini: Kesä ja yö
3Com 3C509BC -verkkokortti oli yhtiön tunnetuimpia tuotteita, 16-bittinen ISA-versio
3Com Ergo Audrey, kosketusnäyttöinen internetpäätelaite vuodelta 2000
**3Com** oli yhdysvaltalainen elektroniikkavalmistaja, joka tunnettiin erityisesti verkkolaitteistaan.

Yhtiön perustivat Robert Metcalfe, Howard Charney, Bruce Borden ja Greg Shaw vuonna 1979. Bill Krause värvättiin Hewlett-Packardilta yhtiön toimitusjohtajaksi 1981 kun se sai rahoitusta pääomasijoittajilta. Yhtiön pääkonttori oli Santa Clarassa Kaliforniassa.

3Com keskittyi ethernet-verkkojen tekniikkaan. Metcalfe oli ollut kehittämässä ko. tekniikkaa. Tuotteisiin kuuluivat verkkokortit PC:lle, kytkimet, reitittimet ja langattomat tukiasemat. 
3Com kehitti 1980-luvulla myös verkkopalvelinohjelmistoja kuten 3+Share, jonka korvasi Microsoftin kanssa kehitetty LAN Manager, joka kilpaili Novell NetWaren kanssa. 3Com jätti palvelinohjelmistot 1991. Vuonna 1986 yhtiö julkaisi levyttömän 3Station-verkkotietokoneen, jossa käytettiin Intel 286-suoritinta.
Yhtiö perusti Huawein kanssa H3C Technologies Co. Limited -yhteisyrityksen ja osti sen kokonaan 2007. Näin 3Com sai jalansijan myös Kiinan markkinoilla. Yhtiö kehitti myös tietoturvaohjelmistoja tuotemerkillä TippingPoint.

Hewlett-Packard (HP) ilmoitti vuonna 2009 ostavansa 3Comin 2,7 miljardin dollarin hintaan. 

Huhtikuussa 2010 HP sai päätökseen 3Comin oston, eikä sitä ole enää erillisenä yksikkönä, eikä sen tavaramerkki ole käytössä.

Lähteet
-------

1. ↑  Bob Metcalfe *ibiblio.org*. Viitattu 9.2.2020. (englanniksi)
2. ↑  Steve Lohr: Hewlett-Packard to Acquire 3Com  11.11.2009. New York Times. Viitattu 9.2.2020. (englanniksi)

Aiheesta muualla
----------------

* Kuvia tai muita tiedostoja aiheesta **3Com** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:3Com
**Kristen Erin "Krissy" Taylor** (15. toukokuuta 1978 Miami, Florida – 2. heinäkuuta 1995 Pembroke Pines, Florida) oli yhdysvaltalainen malli, jonka lupaava ura katkesi äkilliseen kuolemaan vain 17-vuotiaana.

Varhainen elämä ja ura
----------------------

Taylor syntyi Miamissa ja kasvoi eteläisessä Floridassa vanhempiensa ja kahden isosiskonsa kanssa. Krissy pääsi jo nuorena mukaan mallimaailmaan lähinnä sisarensa, supermalli Niki Taylorin, ansiosta. 10-vuotiaasta alkaen Krissy kävi kuvauksissa yhdessä siskonsa kanssa, ja vähitellen hänkin pääsi kuviin mukaan. Ensimmäisen kerran hän oli sisarensa rinnalla *Seventeen* -lehden kannessa. Pian hän allekirjoitti sopimuksen newyorkilaisen IMG-mallitoimiston kanssa.

Taylor pääsi nopeasti catwalkeille yhdessä Naomi Campbellin, Christy Turlingtonin ja Claudia Schifferin kanssa. Samalla häntä kuvattiin useiden suurten muotilehtien kanteen, kuten *Elle*, *Glamour*, *YM*, *Cosmopolitan* ja *Vogue*. Taylor esiintyi myös mm. Ralph Laurenin kevätmalliston catwalkilla 1994.

Taylorin viimeinen kuvaussessio oli Niki-sisaren kanssa *Ocean Drive* -lehden kanteen syys/lokakuun numeroon 1995.

Kuolema
-------

2. heinäkuuta 1995 Niki Taylor löysi sisarensa tajuttomana lattialta kotoaan Floridassa. Elvytysyritykset eivät tuottaneet tulosta, joten Krissy vietiin sairaalaan, jossa hänet todettiin kuolleeksi aamulla kello 5:39. Taylor oli kuollessaan vain 17-vuotias.

Krissy Taylorin viralliseksi kuolinsyyksi kirjattiin astmakohtaus, jonka aiheutti äkillinen sydämen rytmihäiriö. Hän ei kuitenkaan ollut koskaan aiemmin kärsinyt astmasta, eikä hänellä ollut todettu sydänvian oireita. Taylorin perhe oli epäuskoinen kuolemansyyntutkijan diagnoosin suhteen ja palkkasi asiantuntijoita tutkimaan Taylorin sydämestä otettua koepalaa. Tutkimuksen tuloksena Taylorin todennäköisempi kuolinsyy olikin harvinainen sydänsairaus, arytmogeeninen oikean kammion dysplasia.

Lähteet
-------

1. ↑   (Arkistoitu – Internet Archive)
2. ↑  "Legacy of Pain"  3.7.2007. *People*. Viitattu 21.3.2015. (englanniksi)
3. ↑  *Sun Sentinel* (Arkistoitu – Internet Archive)
**All Hail, Liberia, Hail!** ("Tervehtikää kaikki Liberiaa, tervehtikää!") on Liberian kansallislaulu. Laulun sanoitti Daniel Bashiel Warner ja sen sävelsi Olmstead Luca. Vaikka Luca sävelsi laulun vasta 1860, julistettiin Warnerin runo kansallislauluksi jo maan itsenäistyessä 1847.

Teksti
------

All hail, Liberia, hail! (All hail!)
All hail, Liberia, hail! (All hail!)
This glorious land of liberty
Shall long prevail.
Though new her name,
Great be her fame,
And mighty be her powers,
And mighty be her powers.
In joy and gladness
With our hearts united,
We'll shout the freedom
Of a race benighted,
Long live Liberia, happy land!
A home of glorious liberty,
By God's command!
A home of glorious liberty,
By God's command!
All hail, Liberia, hail! (All hail!)
All hail, Liberia, hail! (All hail!)
In union strong success is sure.
We cannot fail!
With God above
Our rights to prove,
We will o'er all prevail,
We will o'er all prevail!
With heart and hand our country's cause defending,
We'll meet the foe with valour unpretending.
Long live Liberia, happy land!
A home of glorious liberty,
By God's command!
A home of glorious liberty,
By God's command!

Käännös
-------

Tervehtikää kaikki Liberiaa, tervehtikää!
Tervehtikää kaikki Liberiaa, tervehtikää!
Tämä vapauden kunniakas maa
tulee kestämään pitkään.
Vaikka hänen nimensä on uusi,
olkoon hänen maineensa suuri
ja mahtavat voimansa,
ja mahtavat voimansa.
Iloiten ja riemuiten,
yhtynein sydämin,
me huudamme vapautta
armoitetulle rodulle.
Kauan eläköön Liberia, onnellinen maa!
Loistavan vapauden kotimaa,
Jumalan käskystä!
Loistavan vapauden kotimaa,
Jumalan käskystä!
Tervehtikää kaikki Liberiaa, tervehtikää!
Tervehtikää kaikki Liberiaa, tervehtikää!
Lujassa liitossa menestys on varma.
Me emme voi epäonnistua!
Kun taivaan Jumala
suojaa oikeuttamme,
me voitamme kaikki!
Me voitamme kaikki!
Maatamme puolustavin käsin ja sydämin
me kohtaamme vihollisen aidolla voimalla.
Kauan eläköön Liberia, onnellinen maa!
Loistavan vapauden kotimaa,
Jumalan käskystä!
Loistavan vapauden kotimaa,
Jumalan käskystä!

Lähteet
-------

1. 1 2  LIBERIA : Liberia National Anthem All Hail, Liberia Hail! *Anthems*. National Anthems of the World Organisation (NAW). Viitattu 9.10.2022. (englanniksi)
2. 1 2  Liberia National Anthems.info. Viitattu 9.10.2022. (englanniksi)
3. 1 2 3  Liberia *The World Factbook*. Central Intelligence Agency (CIA). Viitattu 9.10.2022. (englanniksi)

Aiheesta muualla
----------------

* Kuuntele laulu
Palomäen uimalaitos vuonna 1961.
**Palomäen uimalaitos** oli Tampereen Pyynikillä Pyhäjärven rannassa Koulukadun eteläpäässä vuosina 1908–1962 toiminut uimalaitos.

Kesäksi 1908 valmistuneessa uimalaitoksessa oli aluksi erilliset umpinaisen aidan erottamat uima-altaat ja hyppykerrokset naisille ja miehille, tilat oli kuitenkin mahdollista yhdistää näytöksien ja kilpailuiden ajaksi. Myöhemmin tiloja erottanut aita poistettiin kokonaan. Uimalaitosta käyttivät 1904 perustettu Tampereen Uimaseura ja 1919 perustettu Työväen Uimarit. Seurat hoitivat uimalaitosta vuorotellen vuodesta 1925 alkaen ja ne hoitivat myös vuonna 1929 Näsijärven rantaan valmistunutta Rauhaniemen kansankylpylää. Palomäen uimalaitoksen käyttö väheni sen jälkeen kun Tampereelle valmistui 1957  Pyynikin uimahalli. Uimalaitos oli käytössä vuoteen 1962 saakka ja se purettiin talvella 1963. 

Vuonna 2004 paljastettiin uimalaitoksen entisellä sijaintipaikalla Olli Tasasen tekemä muistokivi ja -laatta.

Lähteet
-------

1. 1 2 3  Tampereen muitolaatat ja muut muistomerkit
2. 1 2  Tampereen keskustan rantojen käyttö 1700-luvulta lähtien, Tampereen kaupunki Maankäytön suunnittelu 2013, sivu 39

Aiheesta muualla
----------------

* Palomäen uimalaitos, Veikko Kannisen valokuva 1940- tai 1950-luvulta, Museokeskus Vapriikki (Finna)
| "All Hell’s Breakin’ Loose"Kiss |
| --- |
| Singlen "All Hell’s Breakin’ Loose" kansikuva |
| Singlen tiedot |
|  Albumilta | *Lick It Up* |
|  B-puoli | "Young and Wasted" |
|  Äänitetty  | Right Track Studios, New York, 1983 |
|  Julkaistu | 1984 |
|  Formaatti | 7" vinyyli |
|  Tekijä(t) | Eric Carr, Paul Stanley, Gene Simmons, Vinnie Vincent |
|  Tuottaja(t) | Michael James Jackson, Paul Stanley, Gene Simmons |
|  Tyylilaji | glam metal, hard rock, rap metal |
|  Kesto | 03.49 |
|  Levy-yhtiö | Mercury |
| Kissin muut singlet |
| "Lick It Up"1983 | "All Hell’s Breakin’ Loose"1984 | "Heaven’s on Fire"1984 |

**All Hell’s Breakin' Loose** on Kiss-yhtyeen kappale albumilta *Lick It Up*. Se oli toinen ja viimeinen albumilta singlenä julkaistu kappale. Se ei sijoittunut listoille Yhdysvalloissa.

Vaikka kappaleen kirjoittajaksi on ilmoitettu koko *Lick It Upin* kokoonpano, oli Eric Carr kappaleen pääkirjoittaja. Carr, joka alun perin halusi kappaleen kuvastavan Led Zeppeliniä, oli järkyttynyt, kun Paul Stanley käytti räppilaulua kappaleessa. 

Musiikkivideon ohjasi Martin Kahan ja tuotti Lenney Grodin. Video sai jonkin verran pyöritystä MTV:llä ja nimettiin ehdokkaaksi MTV Video Music Awardseissa vuonna 1984.

Kappale löytyy myös *The Box Setillä*, joka julkaistiin 2001.
Ornette Coleman, free jazzin ensimmäisiä artisteja

**Free jazz** on hyvin vahvasti improvisointia harjoittava jazzsuuntaus, joka on vapaa muille tyyleille ominaisista rytmisistä, harmonisista ja sävellyksellisistä rakenteisista. Siinä missä perinteisempi jazz on yleensä 4/4-tahtilajissa ja soolot noudattavat sointurakenteita, on free jazzin olemus ennemminkin rytmisesti ja sävelellisesti aaltoileva. Free jazz syntyi Yhdysvalloissa 1960-luvulla, ensimmäisiä artisteja olivat saksofonisti Ornette Coleman ja pianisti Cecil Taylor. Tyylisuunta on hankalasti määriteltävä, sillä se on hyvin monimuotoinen ja lainaa aineksia erilaisista avantgarde-suuntauksista. Free jazz ja avantgarde-jazz ovat osin päällekkäisiä käsitteitä, mutta jälkimmäisessä on vapaan improvisoinnin lisäksi ennalta sävellettyjä melodioita.

Suuntaus aiheutti paljon keskustelua jopa nopeasti liikkuvalla jazz-alalla: monien mielestä oli kyseenalaista, oliko free jazz musiikkia lainkaan. Jazzia runsas vuosikymmen aiemmin bop-tyylillä uudistaneet radikaalit olivat uudessa tilanteessa vanhoillisia. Tunnettuja free jazz -tyylisiä levytyksiä ovat julkaisseet mm. John Coltrane, Albert Ayler ja Pharoah Sanders. Tyyli on jatkanut olemassaoloaan nykypäiviin saakka, mutta ei ole juuri tullut laajemman yleisön suosioon. Suomen merkittävin free jazz -artisti oli rumpali Edward Vesala.

Tyylisuuntauksen nimen "free jazz" sanotaan olevan peräisin Ornette Colemanin albumin *Free Jazz: A Collective Improvisation* (1961) nimestä.

Tunnettuja free jazz muusikoita
-------------------------------

* Rashied Ali
* Albert Ayler
* Peter Brötzmann
* Don Cherry
* Ornette Coleman
* John Coltrane
* Jan Garbarek
* Prince Lasha
* Sam Rivers
* Pharoah Sanders
* Sonny Simmons
* Cecil Taylor
* Edvard Vesala
* John Zorn

Kirjallisuutta
--------------

* Litweiler, John Freedom Principle Jazz after 1958

Aiheesta muualla
----------------

* john a. maurer iv: A Comparison of Free Jazz to 20th-Century Classical Music: similar precepts and musical innovations  February 24, 1998. Center for Computer Research in Music and Acoustics (CCRMA), Stanford University. Viitattu 9.4. 2008. (englanniksi)
| "Free Woman"Lady Gaga |
| --- |
| Singlen "Free Woman" kansikuva |
| Singlen tiedot |
|  Albumilta | *Chromatica* |
|  Julkaistu | 13. huhtikuuta 2021 |
|  Formaatti | 7" vinyyli, CD single, kasetti, digitaalinen lataus, suoratoisto |
|  Tuottaja(t) | BloodPop, Axwell, Klahr |
|  Tyylilaji | eurodance, eurohouse, EDM |
|  Kesto | 03.11 |
|  Levy-yhtiö | Interscope Records |
| Lady Gagan muut singlet |
| "911"2020 | "Free Woman"2021 | "I Get a Kick Out of You"2021 |

**Free Woman** on yhdysvaltalaislaulajan Lady Gagan musiikkikappale. Sen julkaisi Interscope Records hänen Chromatica-studioalbumin neljäntenä singlenä 13. huhtikuuta 2021. Kappaleen ovat sanoittaneet Gaga, BloodPop, Axwell ja Johannes Klahr, joista kaikki Gagaa lukuun ottamatta myös tuottivat sen. "Free Woman" on lajityypiltään eurodance ja eurohouse-kappale johon on otettu runsaasti vaikutteita 1990-luvun musiikista. Gaga sai inspiraation kappaleeseen hänen elämänkokemuksistaan ja siinä hän avautuu muun muassa traumaperäisestä stressihäiriöstään josta hän kärsi sen jälkeen kun musiikkituottaja raiskasi hänet. Hän halusi huomioida kappaleella myös LGBT-fanejaan.

"Free Woman" sai pääosin positiivisen vastaanoton musiikkikriitikoilta, jotka ylistivät kappaleen vahvoja ja voimaannuttavia sanoja. Arvostelumenestyksestä huolimatta kappale ei ollut kuitenkaan kaupallinen menestys, sen päästyä singlelistan kolmenkymmenen parhaan joukkoon ainoastaan Unkarissa ja Uudessa-Seelannissa.

Lähteet
-------

1. 1 2  Lady Gaga choisit l'éclatant "Free Woman" comme nouveau single *chartsinfrance.net*.
2. ↑  Lady Gaga Confirms 'Chromatica' Track List *billboard.com*.
3. ↑  The Powerful Reason Why Lady Gaga Won't Call Herself A "Survivor Of Sexual Assault" *vogue.co.uk*.
4. ↑  Lady Gaga: Life on Chromatica *papermag.com*.
5. ↑  'Chromatica' by Lady Gaga Review: An Invitation to Escape Into Disco *wsj.com*.  Arkistoitu 14.6.2020. Viitattu 25.11.2021.
6. ↑  Lady Gaga – 'Chromatica' review: a pure pop celebration from an icon in a world of her own *nme.com*.
7. ↑  Archívum – Slágerlisták – MAHASZ *slagerlistak.hu*.
8. ↑  NZ Hot Singles Chart *nztop40.co.nz*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Free Woman
3Xtrim Aircraft Factoryn logo.
**3Xtrim Aircraft Factory** eli Zakłady Lotnicze 3Xtrim Sp.z o.o. on puolalainen lentokonetehdas. Sen tehdas sijaitsee Bielsko-Białassa, Etelä-Puolassa.

Yrityksen perusti PZL-Bielskon SZD-purjelentokoneiden suunnittelija Adam Kurbiel vuonna 1996. Aluksi yhtiön nimi oli Wytwórnia i Naprawa Konstrukcji Lekkich - A. Kurbiel. Yhtiö palkkasi PZL:n insinöörejä oman suunnittelukapasiteettinsa muodostamiseksi. Nimi muuttui nykyiseen muotoon marraskuussa 1999, ja tuon ajan talouden nk. hypeen liittyen yhtiö nimeksi tuli "three extreme".

3Xtrim on suunnitellut ja valmistaa 3X55 ja 3X47 ultralight-lentokoneita. Ensimmäinen koneprototyyppi lensi jo vuonna 1996. 

* 3Xtrim Aircraft Factoryn valmistama ultrakevyt lentokone lentokentän vieressä.3Xtrim Aircraft Factoryn valmistama ultrakevyt lentokone lentokentän vieressä.
* 3Xtrim Aircraft Factory ultarakevyt kone lentokentällä Gliwicessä Puolassa.3Xtrim Aircraft Factory ultarakevyt kone lentokentällä Gliwicessä Puolassa.
* 3Xtrim 3X55 Trainer ultrakevyt kone Peterboroughissa, Ontariossa.3Xtrim 3X55 Trainer ultrakevyt kone Peterboroughissa, Ontariossa.
* 3Xtrim 3X55 Trainer koneen Rotax 912S moottori.3Xtrim 3X55 Trainer koneen Rotax 912S moottori.

Aiheesta muualla
----------------

* Yhtiön sivusto
* USAn myyntitoimisto (Arkistoitu – Internet Archive)
**Tuplatiimi** on ryhmätyöskentelytapa, jossa pyritään ryhmätyömenetelmin ratkaisemaan jokin ongelma keksimällä uusia ideoita ja ratkaisuja, ja valitsemalla näistä parhaimmat toteutettavaksi. Tuplatiimi on Innotiimi Oy:n rekisteröimä tavaramerkki, joka muistuttaa hiukan Nominal Group Technique nimellä kulkevaa kansainvälistä menetelmää, lisäten siihen kuitenkin Suomessa tärkeänä pidetyn*kenen mukaan?* parityöskentelyvaiheen. Tällä ryhmätyöskentelytavalla pyritään nopeuttamaan ja varmistamaan ideointia poistamalla henkisiä ja sosiaalisia esteitä. Sitä käytetään usein prosessienkehittämisessä, koska sen avulla saadaan aikaan uusia ideoita*kenen mukaan?*, että sitoutetaan ryhmän jäsenet hyväksymään ja toteuttamaan itse valitsemansa ratkaisut.

Tilaisuuden kulku
-----------------

Tuplatiimi alkaa tilanteen kuvauksella. Tyypillisesti tilaisuuden vetäjä kuvailee ratkaistavaa ongelmaa, sen taustoja ja mahdollisesti saatavilla olevia tilanneanalyysejä. 

* Tilanteeseen liittyviä ongelmia mietitään ensin yksin.
* Seuraavaksi valitaan pareittain tärkeimmät aiheet, jotka kirjoitetaan paperille (A4), esitellään muille lyhyesti ja kiinnitetään seinälle kaikkien nähtäväksi.
* Esitetyt aiheet ryhmitellään, ja valitaan niistä tärkeimmät, useimmiten äänestämällä. Äänestys voi tapahtua siten, että jokainen osanottaja käy merkitsemässä tärkeimpinä pitämiinsä asioihin merkin. Eniten ääniä saaneet asiat otetaan tyypillisesti jatkokäsittelyyn, esimerkiksi uuden tuplatiimiosuuden avulla.

Tuplatiimin toimivuuden perusteet
---------------------------------

Optimaalinen osallistujamäärä on 8-12 henkeä. Tuplatiimi perustuu peräkkäisiin vaiheisiin:

* Tilanteen tarkennukseen
* Aivoriiheen, minkä aikana luovuutta ja ideointia kannustetaan kieltämällä kritisointi.
* Arvosteluun, joka hoidetaan hienovaraisesti valitsemalla parhaat ideat, mutta edelleen välttäen heikoimpien ideoiden kritisointia.

Erityisen toimiva tuplatiimi on noin 10-15 ryhmissä, joissa on vaikea saada aikaan tehokasta ja tasapuolista keskustelua ryhmän koon takia. Menetelmä sopii myös tilanteisiin, joissa jäsenillä on erilaiset taustat, tai puhetyylit - sen avulla kaikki joutuvat ja pääsevät osallistumaan ryhmän toimintaan.

Toimivuus
---------

Tuplatiimi toimii kokemusten mukaan erittäin hyvin. Osittain tämä saattaa johtua siitä että ryhmäideoinnin tuottavuushuippu on parityöskentelyssä. 
Tutkimuksien tulokset viittaavat vahvasti ongelmanratkaisu- ja ryhmätyömenetelmien (muun muassa Tuplatiimin) tehokkuuteen .

Katso myös
----------

* Luovuustekniikka

Lähteet
-------

* Marsh, Laatutyökalut A:sta Ö:hön. Rastor, Helsinki. (Quality Toolkit, An A-Z of Tools and Techniques)
* Virkkala, 1994, Luova ongelmanratkaisu. Virkkala, Helsinki.
* Tuplatiimi[vanhentunut linkki] Yhdistysnetti
* Toimiva tiimi -raportti (Arkistoitu – Internet Archive) Työsuojelurahasto
* Menetelmäraportti (sis. Nominal Group Technique) A-klinikka (pdf)

### Viitteet

1. ↑  Virkkala, 1994
2. ↑  Työsuojelurahasto, 1997
**Patrik Ogilwie** (1606-1674) oli Suomessa asunut, skotlantilaissukuinen sotilas ja maaherra.

Ogilwien isä oli skotti William Ogilwie, joka oli tullut Ruotsin palvelukseen.

Patrik Ogilwie oli majuri Turun läänin jalkaväkirykmentissä 10.10.1632 ja everstiluutnantti samassa rykmentissä 4.7.1642. Hänet mainitaan Ruotsiin naturalisoituna aatelismiehenä 1642 ja hänet otettiin Ruotsin ritarihuoneelle vuonna 1642 numerolla 277. Hän oli eversti Turun jalkaväkirykmentissä 30.5.1655 ja Viipurin itäisen jalkaväkirykmentin eversti 3.8.1657. Hänet nimitettiin Käkisalmen läänin maaherraksi 1.8.1660. Patrik Ogilwie oli aikanaan Suomen rikkaimpia miehiä.

Ogilwie kuoli keväällä 1674. Hänet haudattiin 13.12.1674 Turun tuomiokirkkoon kasvatti-isänsä, vuonna 1621 kuolleen eversti Samuel Cockburnin hautaan.

Lähteet
-------

1. ↑  Jyrki Airisto: Henrik Sassin vaimo Ogilwie-sukua. Orpana 2/2009, s. 27

* Ogilwie nr 277 - Gustaf Elgenstierna, Den introducerade svenska adelns ättartavlor

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
TB-3 neuvostoliittolaisessa postimerkissä.
**Tupolev TB-3** (**ANT-6**) oli neuvostoliittolainen, 1930-luvulla valmistettu raskas strateginen pommikone. Andrei Tupolevin suunnitteleman nelimoottorisen koneen ensilento tapahtui 22. joulukuuta 1930. Sitä valmistettiin 819 kappaletta 1930-luvun jälkipuoliskolle saakka. Tyyppiä käytettiin pommittajana vuoteen 1943 saakka, jonka jälkeen kuljetuskoneena. Tyypillä ANT-6A lennettiin pohjoisnavan yli. Kone oli myös Aeroflotin käytössä.*lähde?*

Rintamapalveluksessa pommittajana kone oli muun muassa Neuvostoliiton ja Japanin välisessä konfliktissa 1930-luvun jälkipuoliskolla Mongoliassa, talvisodassa 1939–1940 ja toisen maailmansodan aikana 1941–1943. Kone osallistui lähes kaikkiin suuriin taisteluihin vuoteen 1943 asti, mukaan lukien Smolenskin, Moskovan, Stalingradin ja Kurskin taisteluihin, sekä Leningradin piiritykseen. Sitä käytettiin myös laskuvarjojoukkojen ja panssarivaunujen kuljetuksiin. Kone toimi myös nk. parasiittikoneiden emäaluksena (hävittäjä laukaistiin lentävästä koneesta).

1930-luvun loppupuolella koneita luovutettiin Kiinan ilmavoimille taisteluun japanilaisia vastaan.*lähde?*

Tekniset tiedot
---------------

### Yleiset ominaisuudet

* Miehistö: 4
* Pituus: 24,40 m
* Kärkiväli: 41,80 m
* Korkeus: 8,50 m
* Siipipinta-ala: 234,5 m²
* Tyhjäpaino: 11 200 kg
* Lentopaino: 17 200 kg
* Suurin lentoonlähtöpaino: 19 300 kg
* Voimalaite: neljä Mikulin AM-34 -moottoria, teho 705 hv/moottori.

### Suoritusarvot

* Huippunopeus: 196 km/h
* Lentomatka: 2 000 km
* Lakikorkeus: 4 800 m
* Nousunopeus: 1,25 m/s
* Siipikuormitus: 73 kg/m²
* Teho/paino -suhde: 0,15 kW/kg.

### Aseistus

* Pommit: 2 000 kg
* Konekiväärit: 5–8 7,62 mm konekivääriä.

Lähteet
-------

* Donald, David: *The encyclopedia of world aircraft*. Enderby: Blitz editions, 1997. ISBN 1-85605-375-X.  (englanniksi)

### Viitteet

1. 1 2 3  Donald 1997 s. 879

Aiheesta muualla
----------------

* Kuvia tai muita tiedostoja aiheesta **Tupolev TB-3** Wikimedia Commonsissa

* ANT-6 (venäjäksi)
**Kambia** on Sierra Leonen Pohjoisen maakunnan 343 686 asukkaan Kambian piirikunnan hallintokeskus. Paikallistasolla se on Magbeman päällikkökunnan (91 806 as. 2015) keskus. Vuonna 2004 kaupungin väkiluku oli 11 842. Kambia sijaitsee linnuntietä noin 79 kilometriä pääkaupunki Freetownista pohjoiskoilliseen. Piirikunnan väestö on etnisesti kirjavaa ja suurimmat etniset ryhmät ovat temnet, susut, limbat, fulat ja mandinkat.

Kaupungin länsipuolitse virtaa Great Scarcies -joki (Kolenten), joka pohjoisempana toimii Guinean vastaisen rajan rajajokena. Kaupungista on maanteitse noin 9 kilometriä valtionrajalle. Raja-aseman toisella puolella on Guinean Forécariahin prefektuuri. Kaupungin nimen kerrotaan johtuvan seudulla asuneesta asukkaasta. Ennen eurooppalaisten tuloa Kambian paikalla oli Pa Kambi -nimisen maanviljelijän ja kalastaja-metsästäjän asumus. Kun seudulle tuli muita lähiseutujen paikallisia asukkaita, he havaitsivat Pa Kambin toimivan siellä. Myös muita asettui asumaan paikkakunnalle, ja se sai nimekseen Kambia, Pa Kambin kaupunki.

Lähteet
-------

1. 1 2  Sierra Leone 2015 Population and Housing Census: Provisional Results (pdf) (Väestönlaskennan 2015 alustavat tulokset)  3/2016. Sierra Leone Statistics. Viitattu 16.1.2017. (englanniksi)
2. 1 2 3  Village Names sierra-leone.org. Viitattu 16.1.2017. (englanniksi)
3. 1 2 3  Sierra Leone (Map No. 3902 Rev. 5. YK:n julkaisema kartta Sierra Leonesta)  1/2004. un.org. Viitattu 16.1.2017. (englanniksi)
4. ↑  Sierra Leone: Kambia District Profile  29.12.2015. reliefweb.int. Viitattu 16.1.2017. (englanniksi)

Aiheesta muualla
----------------

* Sierra Leone News: Hotel Moriyah unveiled in Kambia (Awoko Newspaper, 5.12.2013) (englanniksi) (awoko.org)
**Patrik Wahlsten** (s. 11. syyskuuta 1996 Vaasa) on suomalainen pesäpalloilija, joka edustaa Superpesiksessä pelaavaa Kouvolan Pallonlyöjiä. Aiemmin urallaan hän on edustanut Superpesiksessä myös Joensuun Mailaa, Koskenkorvan Urheilijoita ja Sotkamon Jymyä. Lokakuussa 2020 Wahlsten siirtyi 2+1-vuotisella sopimuksella Joensuun Mailaan. Wahlsten on pelipaikaltaan lyöjäjokeri. Hänen kasvattajaseuransa on Vaasan Maila, jonka edustusjoukkueessa Suomensarjassa hän on pelannut. Lisäksi hän pelasi Ykköspesiksessä Vähänkyrön, Haapajärven ja Muhoksen joukkueissa ennen siirtymistään kaudeksi 2018 Koskenkorvan joukkueeseen.

28.7.2018 mennessä pelaamissaan 25 Superpesiksen runkosarjaottelussa Wahlsten on lyönyt neljä kunnaria ja 70 tavallista juoksua, tuonut yhdeksän juoksua ja kerännyt 105 kärkilyöntiä.

Palkinnot
---------

* 2 Itä-Länsi -ottelua: 2021, 2023
* Superpesiksen kuukauden pelaaja: heinäkuu 2020

Lähteet
-------

1. ↑  Patrik Wahlsten KPL-paitaan kahden vuoden sopimuksella - KPL:n joukkue on valmis  30.9.2022. Kouvolan Pallonlyöjät. Viitattu 13.6.2023.
2. ↑  Arkko, Simo: Joensuun Maila hankki hurjasti lyöntivoimaa – Patrik Wahlsten vitsaili lihasvoimistaan: "Aion voittaa aivan pystyyn" *Yle Urheilu*.  10.10.2020. Viitattu 13.6.2023.
3. ↑
4. ↑  Itä-Länsi 2021 Miehet *Superpesis*.  6.8.2021. Viitattu 6.8.2021.
5. ↑
6. ↑   (Arkistoitu – Internet Archive)
Darius N. Couch
**Darius Nash Couch** (23. heinäkuuta 1822 Putnamin piirikunta, New York – 12. helmikuuta 1897 Norwalk, Connecticut) oli yhdysvaltalainen sotilas, liikemies ja luonnontutkija.

Couch opiskeli West Pointissa 1842–1846 ja valmistui vänrikiksi. Hän osallistui Meksikon–Yhdysvaltain sotaan 1847–1848. Jo sotansa toisena päivänä osoittamastaan urheudesta hänet ylennettiin luutnantiksi. 1849–1850 Couch osallistui seminolisotiin Floridassa.

Couch piti sapattivuoden armeijan palveluksesta 1853–1854, jolloin hän osallistui Smithsonian-instituutin järjestämälle tutkimusmatkalle Meksikon pohjoisosiin. Täällä hän keräsi ja kuvaili tieteelle uutena lajina aavikkokorpin (*Corvus cryptoleucus*). Vuonna 1855 Couch erosi armeijasta ja toimi pari seuraavaa vuotta kauppiaana New York Cityssä. Tämän jälkeen hän muutti Massachusettsiin ja työskenteli vaimonsa perheen omistamassa kuparitehtaassa.

Yhdysvaltain sisällissodassa 1861–1865 Couch toimi ensin Pohjoisvaltioiden armeijassa everstin arvoisena, kunnes hänet lopulta ylennettiin kenraalimajuriksi. Sodan päätyttyä Couch siirtyi siviiliin ja pyrki Massachusettsin kuvernööriksi, siinä kuitenkaan onnistumatta. Myöhemmin hän toimi erään kaivosyhtiön johtajana Länsi-Virginiassa. 1871 hän muutti Connecticutiin, jossa palveli armeijan leivissä vuoteen 1884 saakka.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* NARA
* SNAC

 |

 |



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Länsi-Afrikan kauppareitit noin 1000–1500. Kultaesiintymät on merkitty ruskealla.
Sijilmasan raunioita.
**Sijilmasa** (myös *Sidjilmasa*, *Sijilmassa*) oli keskiaikainen kaupunki Marokon
kaakkoisosassa. Se sijaitsi Tafilaltin keitaalla Saharan autiomaan reunalla. 900–1300-luvuilla kaupunki oli tärkeä Välimeren ja Sudanin alueen välisen karavaanikaupan välittäjä.

Arabien ja berberien vuonna 757 perustama Sijilmasa oli aluksi Midrar-dynastian johtama itsenäinen kaupunkivaltio. 1000-luvulta lähtien sitä hallitsivat almoravidit, almohadit ja merinidit. Kauppayhteydet ulottuivat etelässä Audaghostiin, Gaoon ja Timbuktuun sekä pohjoisessa Algeriaan, Tunisian ja Kairoon. Kaupungissa asui myös genovalaisia ja juutalaisia kauppiaita. 1300-luvun puolivälissä Sijilmasan kautta kulki kolmasosa Euroopan ja muslimimaailman kullasta sekä satoja tuhansia mustia orjia. Kaupunki oli myös huomattava uskonnollinen keskus.

Merinidien kauppa- ja veropolitiikka sekä sisäiset levottomuudet tuhosivat Sijilmasan kaupallisen aseman 1300-luvun loppuun mennessä. Vuoden 1393 kapinan jälkeen sen asukkaat muuttivat Tafilaltin keitaan linnoitettuihin kyliin ja jättivät raunioituneen kaupungin autioksi. Nykyään paikalla on enää 1400-luvulla rakennettu ja vuonna 1796 uudistettu savitiilinen moskeija sekä joukko sufipyhimysten hautoja, jotka yhä houkuttelevat pyhiinvaeltajia.

Lähteet
-------

1. 1 2 3  *Encyclopedia of African History and Culture, volume II*, s. 203. New York: Facts on File, 2005. ISBN 0-8160-5270-0.
2. ↑  Dumper, Michael R. T. & Stanley, Bruce E. (editors): *Cities of the Middle East and North Africa: A Historical Encyclopedia*, s. 334. Santa Barbara–Denver–Oxford: ABC-CLIO, 2007. ISBN 1-57607-919-8.
3. ↑  Dumper, Michael R. T. & Stanley, Bruce E. (editors): *Cities of the Middle East and North Africa: A Historical Encyclopedia*, s. 334–336. Santa Barbara–Denver–Oxford: ABC-CLIO, 2007. ISBN 1-57607-919-8.
4. ↑  Dumper, Michael R. T. & Stanley, Bruce E. (editors): *Cities of the Middle East and North Africa: A Historical Encyclopedia*, s. 336–337. Santa Barbara–Denver–Oxford: ABC-CLIO, 2007. ISBN 1-57607-919-8.
Maailman sisämaavaltiot merkittynä vihreällä, Uzbekistan ja Liechtenstein merkitty violetilla.
**Sisämaavaltio** tarkoittaa valtiota, jolla ei ole meren rantaviivaa, eikä siten suoraa yhteyttä merelle. Sisämaavaltiolle on sijainnistaan myös haittaa; koska sisämaavaltiolla ei ole suoraa yhteyttä merelle, se ei voi kuljettaa tavaroita laivalla niin helposti kuin rannikkovaltiot.

Uzbekistan ja Liechtenstein (kuvan kartassa violetilla) ovat ainoat sisämaavaltiot, joiden kaikki rajanaapuritkin ovat sisämaavaltioita.

Valtiot, joilla ei merenrantaa
------------------------------

 
* Afganistan
* Andorra
* Armenia
* Azerbaidžan
* Bhutan
* Bolivia
* Botswana
* Burkina Faso
* Burundi
* Etelä-Sudan
* Etiopia
* Itävalta
* Kazakstan
* Keski-Afrikan tasavalta
* Kirgisia
* Kosovo‡
* Laos
* Lesotho
* Liechtenstein
* Luxemburg
* Malawi
* Mali
* Moldova
* Mongolia
* Nepal
* Niger
* Paraguay
* Pohjois-Makedonia
* Ruanda
* Sambia
* San Marino
* Serbia
* Slovakia
* Sveitsi
* Swazimaa
* Tadžikistan
* Tšad
* Tšekki
* Turkmenistan
* Uganda
* Unkari
* Uzbekistan
* Valko-Venäjä
* Vatikaani
* Zimbabwe

 
‡ *Vain osa maailman maista on tunnustanut maan itsenäisyyden.*

Lähteet
-------

1. ↑  Kiljunen, Kimmo: *Maailmat maat–liput ja historia*, artikkelit "Liechtenstein" ja "Uzbekistan".
**Bertha** (1055–1094) oli hollantilainen prinsessa, josta tuli Filip I:n puolisona Ranskan kuningatar.

Avioliiton taustalla oli Berthan isäpuolen, Flanderin kreivi Robert Friisiläisen sota Filipin kanssa Flanderin hallinnasta. Rauhansopimus sinetöitiin avioliitolla, ja koska Robertin omat tyttäret olivat liian nuoria, hän tarjosi morsiameksi Berthan, joka oli syntynyt hänen vaimonsa Gertruden ensimmäisestä avioliitosta Hollannin kreivi Floris I:n kanssa.

Bertha ja Filip vihittiin 1072 ja he erosivat 1092. Lapsista jäi eloon kaksi, poika josta tuli Ranskan kuningas Ludvig VI (1081–1137) ja tytär Constance, jonka puoliso oli Antiokian ruhtinas Bohemond I.

Avioeron syynä oli Filipin rakastuminen Bertrade de Montfortiin. Hän purki avioliiton Berthan kanssa ja nai Bertraden vuonna 1092. Toiminta johti Filipin ekskommunikaatioon.

Lähdettyään frankkien hovista Bertha asettui Ponthieun kreivikuntaan Montreuil-sur-Merin linnaan, jonka hän oli saanut myötäjäisikseen. Hän kuoli vuonna 1094 ja tuli haudatuksi tavallisen kansalaisen tapaan, kertoo kronikka *Vita Arnulfi*.

Lähteet
-------

1. 1 2  Liam Foley: July 29, 1108: Death of Philippe I, King of the Franks *European Royal History*.  2022. Viitattu 23.4.2023.
2. ↑  Bertha Of Holland (1055–1094) *Women in World History: A Biographical Encyclopedia*. Viitattu 23.4.2023.
3. ↑  Marion van Bussel: Bertha van Holland (ca. 1055-1094) *Huygens Instituut*.  2014. Viitattu 23.4.2023.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Alankomaat

 |

 |
**Bertha Straube**, s. *Spanier*, (1839–1939) oli ruotsalainen kirjailija ja kääntäjä, joka työskenteli yhdessä sisarensa Nathalia Spanierin (1836–1866) kanssa.

Sisarusten isä oli Carl Martin Spanier, joka johti kieli- ja kauppaoppilaitosta Tukholmassa. Hän oli alkujaan Espanjasta, mutta oli Ranskaan muutettuaan marsalkka Jean Baptiste Bernadotten palveluksessa ja lähti tämän mukana Ruotsiin, jossa hän toimi kruununprinssi Oscarin opettajana. Heidän äitinsä oli perheen ystävän, teatterin johtaja Edvard Stjernströmin *Idunin* kirjoittaman Bertha Strauben haastattelun mukaan mahdollisesti saamelaista syntyperää Pohjois-Ruotsista.

Bertha Straube ja Nathalia Spanier saivat perheen teatteriyhteyksien ja oman aktiivisuutensa ansiosta jo varhain jalansijaa teatterimaailmaan. Heidän käännöksiinsä kuuluu toistakymmentä julkaistua, yli 20 julkaisematonta näytelmää ja kymmenkunta romaania. Kumpikin kirjoitti ja käänsi myös itsenäisesti joitakin näytelmiä. Romaaniruotsinnoksiin kuuluu muun muassa Victor Hugon *De männskliga älendet* (*Les Misérables*) Kaunokirjallisuuden ruotsinnokset olivat usein laajoja historiallisia viihderomaaneja, samoin näytelmät olivat kepeitä laulunäytelmiä. Nathalia Spanier oli kuollessaan vuonna 1866 täyttänyt kolmekymmentä.

Bertha Straube avioitui 1864 saksalaisen Emile Strauben kanssa, joka työskenteli Albert Bonnierin kirjakaupassa kirjakauppa-apulaisena. He muuttivat vuonna 1869 Pariisiin, jossa Straube jatkoi kirjallisia töitä ja toimi myös kirjallisuusagenttina. Hän liikkui kirjallisissa piireissä ja tunsi muun muassa Alphonse Daudet'n ja Émile Zolan ja oli 1883 Sarah Bernhardtin mukana tämän Ruotsin-vierailulla.

Lähteet
-------

1. 1 2 3 4  Nils Håkanson: Bertha Straube ja Nathalia Spanier Litteraturbanken. Viitattu 4.4.2020


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ruotsi

 |

 |
**Koiran sijoittaminen** on koirankasvatuksessa käytetty termi, jolla tarkoitetaan koiran kauppaa, jossa omistajuus siirtyy kasvattajalta ostajalle vasta koiran pennutuksen jälkeen tai sovittujen ehtojen mukaisesti. Koiran sijoituksessa jalostusoikeus jää koiran luovuttajalle ja koiran hallintaoikeus siirtyy vastaanottajalle. Koiran omistusoikeus on luovuttajalla tai vaihtoehtoisesti luovuttajalla ja vastaanottajalla yhteisesti, ja se siirtyy vastaanottajalle sopimusehtojen mukaisesti.

Sijoitusehdot
-------------

Luovuttaja voi vaatia koirasta vakuusmaksun, jonka hän palauttaa vastaanottajalle, jos koiraa käytetään jalostukseen. Suomen Kennelliiton sääntöjen mukaan vakuusmaksu saa olla korkeintaan puolet pennun hinnasta.

Narttu sijoitetaan yleensä yhtä pentuetta vastaan, mutta myös kahdesta pentueesta voidaan sopia. Sijoitussopimus päättyy, kun sovittu määrä pentueita on syntynyt tai koira saavuttaa sopimuksessa määritellyn yläikärajan. Yläikäraja on yleensä 3 tai 4 vuotta ja siihen perustuvassa sopimuksen päättymisessä luovuttaja saa pitää vakuusmaksun. Pentueeksi lasketaan yhdestä tiineydestä syntyvät pennut määrästä ja elinkelpoisuudesta riippumatta.

Vastaanottajalla on velvollisuus ilmoittaa nartun kiiman alkamisesta ja terveyteen liittyvistä asioista. Luovuttaja maksaa kaikki jalostukseen ja pennuttamiseen liittyvät kulut (jalostustarkastukset, lisäruoka- ja madotuskulut) ja vastaanottaja normaalit koiranpitoon liittyvät kulut (ruoka, rokotukset, koiravero).

Urosten sijoituksessa sopimusehdot voivat erota narttujen sijoitukseen nähden pentueiden lukumäärässä ja yläikärajassa.

Lähteet
-------

* Suomen kennelliitto: Koiran hankinta *kennelliitto.fi*.  Arkistoitu 29.8.2011. Viitattu 6.6.2012.

Aiheesta muualla
----------------

* Suomen kennelliiton sopimus nartun sijoituksesta (PDF)
* Suomen kennelliiton sopimus uroksen sijoituksesta (PDF)
*Tämä artikkeli kertoo sotilaasta ja toimittajasta. Maaherrasta kertoo artikkeli Robert Wilhelm Lagerborg.*
Robert Lagerborg.
**Robert Olof Lagerborg** (24. marraskuuta 1835 Oulu – 5. marraskuuta 1882 Helsinki) oli suomalainen Lagerborg -sukuun kuulunut sotilas, josta tuli sanomalehti- ja valtiopäivämies.

Lagerborgin isä oli maaherra Robert Wilhelm Lagerborg ja äiti Carolina Sofia Margareta Virgin. Lagerborgin puoliso vuodesta 1867 oli Carolina Lovisa Constance Furuhjelm (1837–1912). Lagerborg valmistui priimuksena Haminan kadettikoulusta 1854, palveli sitten Venäjällä ja Suomen kaartissa, jossa kohosi alikapteeniksi 1860. Hän ryhtyi kirjoittamaan juttuja ystävänsä August Schaumanin viikkolehteen *Papperslyktan* sekä joukon elämäkertoja julkaisuun *Porträtter till Fänrik Ståls sägner*. Kun Tammikuun valiokunta kutsuttiin koolle 1861, Largerborg kuului niihin, jotka vastustivat sitä valtiopäivien korvikkeena. Samana vuonna hän erosi upseerin toimestaan. Hänestä tuli ensin seuraavana vuonna perustetun vapaamielisen *Helsingfors Dagbladin* toimitussihteeri ja sitten 1865 päätoimittaja. Lagerborg oli aatelissäädyssä sukunsa edustaja valtiopäivillä 1863–1864, 1867, 1872, 1877–1878, 1882.

Lähteet
-------

* Ilmarinen - Kuvallinen Almanakka vuodelle 1884, s.12. Helsinki: G.W. Edlund, 1883.

### Viitteet

1. 1 2  Biografiasampo: Robert Lagerborg Viitattu 6.4.2021.
2. 1 2  Heikinheimo, Ilmari: *Suomen elämäkerrasto*, s. 430. Helsinki: Werner Söderström Osakeyhtiö, 1955.

Aiheesta muualla
----------------

* Hanski, Jari: / Lagerborg, Robert (1835–1882). *Kansallisbiografia-verkkojulkaisu (maksullinen)*.  21.3.2005. Helsinki:  Suomalaisen Kirjallisuuden Seura.
* "Kaatunut publisti", Robert Lagerborgin muistokirjoitus. *Kansan Ystävä* nro 47, lauantaina 25.11.1882, s. 1–2. (Viitattu 9.2.2013.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |

 |
**Vapaa-ajan Kalastaja** on Suomen Vapaa-ajankalastajien Keskusjärjestön jäsenlehti, jota myydään lehtipisteissä ja joka postitetaan kaikille jäsenmaksunsa maksaneille jäsenille ja tilaajille. Lisäksi sitä jaetaan messuilla ja muissa yleisötapahtumissa.

Vapaa-ajan Kalastaja on nelivärinen aikakauslehti, joka ilmestyy kuusi kertaa vuodessa. Lehden painosmäärä on noin 32 000 kappaletta ja lukijamäärä yli 100 000.

Vapaa-ajan Kalastaja on järjestölehti, jonka sisältö ja kannanotot usein kiinnostavat myös järjestöön kuulumattomia kalastuksen harrastajia ja muita kalataloudessa toimivia. Vapaa-ajan Kalastajassa kerrotaan monipuolisesti kalastusharrastuksesta. Siinä on tietoa mm. eri kalastusmuodoista, kalankäsittelystä, kalastuspaikoista, uusista välineistä sekä lainsäädännöstä ja viranomaisten päätöksistä. Lehti palvelee myös kala- ja eräseuroja tiedottamisessa.

Lehden tekijät
--------------

Vapaa-ajan Kalastajan kustantajana on Vapaa-ajankalastajien Kustannus Oy, jossa Suomen Vapaa-ajankalastajien Keskusjärjestö on osakkaana. Lehden päätoimittaja on Jaana Vetikko. Toimittajina toimivat keskusjärjestön kalatalouskonsulentit ja toiminnanjohtaja. Kirjoittajina käytetään myös eri alojen asiantuntijoita. Suomen Vapaa-ajankalastajien Keskusjärjestön jäsenten tekstit ja aihevinkit ovat tervetulleita lehteen. Lehdellä on oma kahden vuoden välein valittava toimituskuntansa, joka ohjaa lehden kehitystä.

Lähteet
-------

1. 1 2  Toimitus *Vapaa-ajankalastajalehti.fi*. Viitattu 24.6.2023.

Aiheesta muualla
----------------

* Suomen Vapaa-ajankalastajien Keskusjärjestön kotisivut